b'\n_START_ARTICLE_\nDornava\n_START_SECTION_\nDvorec Dornava\n_START_PARAGRAPH_\nV Donavi je bil sede\xc5\xbe manj\xc5\xa1e gospo\xc5\xa1\xc4\x8dine \xc5\xbee v srednjem veku. V stari zapisih se dvorec Dornava , ki stoji na severozahodu naselja, prvi\xc4\x8d omenja 1435. Po po\xc5\xbearu 1695 so 1700 postavili novo poslopje. Dvorec je najve\xc4\x8dji ravninski baro\xc4\x8dni dvorec v Slovenji, ki le\xc5\xbei v parkovnem kompleksu dolgem 1,7 km. Grajski park, ki je bil najve\xc4\x8dji baro\xc4\x8dni park v Sloveniji je segal vse do reke Pesnice. Celota kompleksa je organizirna v osi s sosledjem vhodna aleja, prednje dvori\xc5\xa1\xc4\x8de, dvorec z glavnim poslopjem in dvema dvori\xc5\xa1\xc4\x8dnima traktoma, notranje dvori\xc5\xa1\xc4\x8de, in v nadaljevanju park._NEWLINE_Park je od 1973 zavarovan kot spomenik oblikovne narave. V dvorcu je zdravstveni zavod.\n_START_SECTION_\nSpomenik narave - gozd s kolonijo sivih \xc4\x8dapelj\n_START_PARAGRAPH_\nV dobovem gozdu vzhodno od ceste Dornava - Polen\xc5\xa1ak je gnezdilna kolonija sivih \xc4\x8dapelj. Gnezdi\xc5\xa1\xc4\x8de sivih \xc4\x8dapelj pri Dornavi je eno redkih v Sloveniji in je zavaravano kot naravni spomenik. Gnezda so na visokih dobih, brestih in belih gabrih. Obmo\xc4\x8dje je tudi habitat bele \xc5\xa1torklje in vodomca.'